شریح قاضی دئییر: هشتاد دینارا بیر ائو آلیب اؤز آدیما قبالـه ائتدیم و نئچه شاهید اونو امضا لادی . منیم ائو آلماق خبریم ، امیرالمؤمنین امام علی (ع) حضرتلرینه چاتدی . او منی یانینا ایسته دی و دئدی: ای شریح! ائشیتدیم ائو آلیبسان و اونو اؤز آدیوا قباله ائدیب نئچه نفره ده امضا لادیبسان؟!
دئدیم: بله ، دوزدور. امام (ع) منه آجیقلی باخیب دئدی: شریح! تانری دان قورخ! بو تئزلیگه بیر کیمسه ( عزرائیل ) سنین یانینا گله جکدیرکی نه قباله وه باخاجاقدیر و نه شاهید لریوه ده یه ر وئره جکدیر ، آنجاق او سنی حئیران و سرگردان ائودن ائشیگه چیخاردیب بیر چوخور قبیره سوخاجاقدیر.
ای شریح! یاخشی فیکیرلش! اولمایا کی بو ائوی اؤزگه مالی ایله آلیب، اونون پولون حرام یولدان جورله ییب وئره سن! ، یوخسا بئله اولسا دونیا و آخرت ده اؤزونو بدبخت ائدیبسن.
سونرا بویوردو: ای شریح! دوشونگیلن کی ، اگر ائو آلاندا منیم یانیما گلسئیدین ، سنه بیر قباله یازاردیم کی بو ائوه حتـّی بیر درهم ده وئرمه گه گؤیولون اولمازدی . من بئله قباله یازاردیم: « بو بیر ائودیر کی ذلیل و یازیق بنده ، آخیرته ساری کؤچمه گه حاضیرلاشان بیــر اؤلودن آلیبدیــر. بو ائو آلدادان سرای دا ، ایتدی باتدی اولانلار دؤنگه سینده ، و هلاک اولانلار کوچه سینده یئرله شیبدیر کی دؤرد حدّی واردیر:
اول حد: قاباغا چیخان قادا بلالره یئتیشیر.
ایکینجی حد: غم لره – مصیبت لره یاپیشیر.
اوچونجو حد: نفس ایسته یه ن هوس لره و هئچه پوچا چیخان آرزولارا چاتیر.
دؤردونجو حد: آدام آزدیران شیطاندیر و بو ائوین قاپیسی دؤدونجو حد دن آچیلیر.
بو ائوی آرزولارینا آلدانمیش بیر نفر، بیر کیمسه دن کی آز زاماندان سونرا اؤله جکدیر ، عزّت قناع دان چیخیب دونیا سئوه رلیک باتلاغینا گیرمه ک مبلغ ایله آلیبدیر.
قایناق: بحار/ ج۳۳،ص۴۵۸وج۴۱،ص۱۵۵وج۷۷،ص۲۷۹
چئویره ن: الف.عظیمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab